La Banda Simfònica de la Unió Musical Portenya serà l'encarregada de donar inici al festival Música al Port
10 de juny 2021

​![Imagen sin texto alternativo.](/media/k5bi44bx/97-c_musicaalport.jpg)  

La nova edició de Música al Port s'inicia este dissabte amb un concert de la Banda Simfònica de la Unió Musical Portenya a les 23.00 hores als jardins del Centre Cívic Antic Sanatori a càrrec de Jorge Vivas Baquero, que oferirà al públic la interpretació d'una selecció variada de bandes sonores de pel·lícules.

Entre elles, trobem temes de la banda sonora del Senyor dels Anells, Joc de Trons, El Príncep d'Egipte, Frozen, Pirates del Carib, La Missió, Cinema Paradiso i una secció especial dedicada al compositor italià Ennio Morricone. Aprofitant aquest concert l'Ajuntament de Sagunt li entregarà a la banda una placa commemorativa per la consideració de les bandes de música com a patrimoni immaterial.

En total en el festival hi haurà cinc concerts i ofereix una gran varietat en l'oferta musical, ja que abasta des de bandes sonores de pel·lícules fins a un concert de jazz, així com un recital líric, entre altres. Este festival organitzat pel departament de Cultura de l'Ajuntament de Sagunt tindrà lloc del 12 de juny al 10 de juliol.

La programació comença este dissabte amb Música al Port, continuarà el dissabte següent, 19 de juny, a la mateixa hora i lloc amb _Ximo Tebar_ _Brazilian Jazz Project_, amb el qual els i les assistents podran gaudir d'un estil de jazz fusionat amb la música brasilera.

La programació continua el diumenge, 27 de juny, a les 20.00 hores en el Teatre de Begoña amb el Centre de Perfeccionament del Palau Els Arts Reina Sofia, que interpretarà un recital líric. A més, el dissabte 3 de juliol la banda simfònica Lira Saguntina actuarà als jardins del Centre Cívic de l'antic sanatori a les 23.00 hores i interpretaran ‘Música sota les estreles’ i durant el seu concert l'Ajuntament de Sagunt també li brindarà un reconeixement amb una placa commemorativa.

Finalment, la nova edició de Música al Port conclourà el cicle de concerts el 10 de juliol a les 22.00 hores als jardins del casino (Av. 9 d’octubre) amb el 60é Festival Internacional de la Fundació Cante de les Mines.

Durant el cicle musical es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic. Les entrades es podran adquirir en línia a través de la web de [servientradas](https://www.servientradas.com/EVENTOS.html?pro=&cat=&fec=&pre=&cnt=66).  Per a adquirir les entrades dels diferents concerts podeu entrar als següents enllaços:

\- [Soundtracks](https://www.servientradas.com/espectaculo/AYUNTAMIENTO_DE_SAGUNTO/14/soundtracks.html) – Unió Musical Portenya (dissabte, 12 de juny)

\- [Ximo Tébar](https://www.servientradas.com/espectaculo/AYUNTAMIENTO_DE_SAGUNTO/14/musica-al-port-ximo-tebar.html) (dissabte, 19 de juny)

\- [Les arts amb tú](https://www.servientradas.com/espectaculo/AYUNTAMIENTO_DE_SAGUNTO/4/musica-al-port-les-arts-amb-tu.html) (diumenge, 27 de juny)

\- [Música bajo las estrellas](https://www.servientradas.com/espectaculo/AYUNTAMIENTO_DE_SAGUNTO/14/musica-al-port-musica-bajo-las-estrellas.html) – Lira Saguntina (dissabte, 3 de juliol)

\- [Cante de las minas](https://www.servientradas.com/espectaculo/AYUNTAMIENTO_DE_SAGUNTO/11/muscia-al-port-cante-de-las-minas.html) (dissabte, 10 de juliol)​

  

![Imagen sin texto alternativo.](/media/0bsguiru/97-c_musicaalportcartell.jpg)  
  

*   [](http://www.facebook.com/sharer.php?u=https://aytosagunto.es/va/actualitat/la-banda-simfonica-de-la-unio-musical-portenya-sera-l-encarregada-de-donar-inici-al-festival-musica-al-port/ "Facebook")
*   [](http://twitter.com/share?url=https://aytosagunto.es/va/actualitat/la-banda-simfonica-de-la-unio-musical-portenya-sera-l-encarregada-de-donar-inici-al-festival-musica-al-port/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-banda-simfonica-de-la-unio-musical-portenya-sera-l-encarregada-de-donar-inici-al-festival-musica-al-port/ "Linked In")
*   [](mailto:?body=https://aytosagunto.es/va/actualitat/la-banda-simfonica-de-la-unio-musical-portenya-sera-l-encarregada-de-donar-inici-al-festival-musica-al-port/)